Julian Assange

**Julian Paul Assange** (sünninimi **Julian Paul Hawkins**; sündinud 3. juulil 1971 Townsville'is Queenslandis) on Austraalia internetiaktivist ja ajakirjanik, WikiLeaksi peatoimetaja. Varem tegutsenud programmeerijana.

## Haridus ja tööga seotu
*Hariduse kohta, mis omandatud enne ülikooli minekut, täpsed andmed puuduvad, koolikülastatavus oli geograafiliselt lai (perekond kolis pidevalt), ühtekokku üle 30 õppeasutuse.
*Ta osales programmeerimikursustel Kesk-Queenslandi ülikoolis.
*2002–2005 üliõpilane Melbourne'i Ülikoolis ja Canberra ülikoolis.
*2006. aastal asutas WikiLeaksi.

## Töö WikiLeaksis

Pärast seda, kui WikiLeaks 2010. aasta 28. novembril alustas Ameerika Ühendriikide salajaste diplomaatiliste dokumentide avaldamist, avaldasid mõned Ameerika Ühendriikide poliitikud arvamust, et Assange tuleks tappa. Sama aasta 7. detsembril vahistati Assange Suurbritannias seoses väidetavate seksuaalkuritegudega Rootsis. Assange eitas süüdistusi ja väitis, et nende taust on poliitiline.

19. juunil 2012 läks Julian Assange Londonis Ecuadori saatkonda, et taotleda poliitilist asüüli. 16. augustil kinnitas Ecuadori välisministeerium, et annab Assange'ile asüüli. Assange ei saanud saatkonnast lahkuda, sest saatkonna territooriumi ümbritses Briti politsei, kes oli valmis Assange'i vahistama, kui ta peaks saatkonna territooriumilt lahkuma.

11. aprillil 2019 vahistas Suurbritannia politsei Assange'i Ecuadori saatkonnas, kus ta oli end peaaegu seitse aastat varjanud. Assange vahistati saatkonna palvel pärast seda, kui Ecuadori president oli temalt varjupaigaõiguse tagasi võtnud. Wikileaks pidas otsust ebaseaduslikuks ning teatas Twitteris: "Ecuador lõpetas rahvusvahelist õigust rikkudes ebaseaduslikult Assange'i poliitilise varjupaiga." Politsei toimetas Assange'i käeraudades Londoni politseijaoskonda. Pärastlõunal viidi ta Westminsteri rahukohtu (*Westminster Magistrates' Court*) ette, kus ta mõisteti süüdi kautsjonireeglite rikkumises.

2019. aasta mais taasalgatas Rootsi prokuratuur kagu-Londonis Belmarshi vanglas 50-nädalases vangistuses viibiva Julian Assange’i suhtes juurdluse vägistamiskahtlustuse uurimiseks ning esitas taotluse Assange’i vahistamiseks. Kohus keeldus juunis prokuratuuri taotluse rahuldamisest ning prokuratuur loobus kahtlustuse menetlemisest 2019. aasta novembris.

## Viited

## Välislingid
* BBC, 8 December 2010 Last updated at 06:14 GMT , Newspaper review: Papers focus on Wikileaks arrest
* BBC, 8 December 2010 Last updated at 11:33 GMT , Wikileaks: Julian Assange v Sweden's broad sexual laws 
* BBC, 8 December 2010 Last updated at 13:03 GMT , Q&A: Arrest of Wikileaks founder Julian Assange, By Clive Coleman Legal Affairs analyst, BBC News, 
* Assange spends night Wandsworth jail as extradition fight begins, # The Times # Published: 08 December 2010, 
* Statement from Director of Prosecution, Ms. Marianne Ny 
* Wikileaksi asutaja juhib Vene telekanalis vestlussaadet, ERR.ee, 25. jaanuar 2012
* Assange palus Ecuadori saatkonnalt varjupaika, ERR.ee, 19. juuni 2012
* Peter Singer. How Much Transparency is Too Much? 12. august 2010
* Holly Cullen: milline tulevik ja millised süüdistused ootavad ees Julian Assange’i? Postimees, 18. aprill 2019 (õiguslik analüüs)
* Chantal Da Silva,Lizzie Dearden. Julian Assange news - live: WikiLeaks founder will not face ‘oppressive’ extradition to US, UK court rules. The Independent. 4. jaanuar 2021

### Intervjuud
* Wir stehen unter Beobachtung, Intervjuu:Süddeutsche Zeitung, 19. juuli 2010
* Wir müssen sie stoppen. Intervjuu: *[[Spiegel Online]]*, 26. juuli 2010
* Wegen Wikileaks wurde niemand getötet Intervjuu: Tages-Anzeiger, 5. november 2010